Jõudnud kohale, tuli esimese asjana hommikusöögiga keha kinnitada ja rääkida natuke päevaplaanist. Jõuvarud täidetud, startisime mööda mudast välja Vilsandi poole. Esimene takistusterada kestis peaaegu poolteist tundi. Üks kolmandik sellest ajast võtsime põlvini mudavanne. Väga mõnus tunne oli ja tasuta pealekauba! Edasi oli rinnuni veetakistuse ületamine.
Kui jõudsime kindlale maapinnale, ootas meid naerusuine Margit, kes tutvustas olukorda. Kaardid käes, valis igaüks oma jõudu arvestades teekonna. Ühed läksid mööda pikemat ja raskemat teed, mis kulges läbi metsa ja padrikuse ranniku ning üle traataia "laetud elektriga". Teised, päris algajad, tahtsid kindlasti jõudu proovida, aga natuke lühema raja peal. Kontrollpunktides, mille mõtlesid välja Anneli ja Merike, olid põnevad ülesanded: sudoku, pildi kokkupanek, NKK- ja KL-alased küsimused ning lõpp-punktis ootas ka füüsiline proov – puude saagimine.
Lõunalauas, mille kattis ja valmistas Margit, rääkisime oma elamustest ja seikadest orienteerumisel.
Enne tagasisõitu jõudis Margit meile tutvustada natuke Vilsandi saart. Paadisõit kulges väga kiiresti ja paadimees oli väga sõbralik ja vastutulelik. Kui olnuks võimalik, siis oleks meid päris kaldale viinud. Aga sel juhul ei oleks me saanud veelkord jalgupidi olla värskendavas ja mõnusas vees.
Kõik osalised jäid matkaga väga rahule ja tagasiteel linna jätkus muljetamist ja naeru veel bussiski.
Astu liikmeks
Võta ühendust oma elukohajärgse ringkonna esinaise või instruktoriga, kontaktid leiad ringkondade alt. Loe liikmeks astumisest veel edasi..
Meie, naised
Sissejuhatus, Keskjuhatus, Persoonilood, Kõne Isamaale